
URATACA 

CENTER 

Special di awe: 

Grouper den Garlic 
Sauce, Pasta, 
Berdura, Banana 

Afl. 10.00 
(di 12 pa 3pm) 
Tel: 585-5212 


Hipocrecia? 

AVP ta tene reunion di 
contacto den Parke Jaburibari 

Kico nan kier bisa e pueblo? Un aplauso pa MEP? 


Na Soledad: 

Candela di mondi grandi cendi pa un choller 

Pyroman 


Cual ta e 
parlamentario 
cu lo steun 
AVP pa yega 
2/3 parte, 14 
voto? 


Investigacion caso asesinato Bubali ta sigui 

Un sospechoso deteni 
den weekend pa caso 
asesinato Bubali 

Aparte di ta sospecha den otro 
atraconan 


Pabien na e Naranjadanan 
di Sta. Cruz: 

SV Estrella derotando 
Dakota cu e score 
abrumador di 4-1 


Phedrick Baromeo 
lastima durante wega 
di Estrella 

El’a score gol nr. 3, 
pa laga Estrella gana 
Dakota 4-1 

— E hoben Baromeo di Estrella 
a keda lastima ayera durante 
wega. Mesora el’a wordo 
transporta pa hospital pa 
asina por a ricibi cuido medico. 
Tabata durante di un hugada cu 
el’a lastima su cabez/ nek. El’a 
score e gol number 3 di ayera, 
cu a haci cu Estrella a gana 
Dakota cu score di 4 -1. 

Segun candidato di MEP, Edgard Vrolijk: 

Minister di Deporte Richard Visser mester haci un 

check-up urgentemente 


STA. CRUZ - “E aña aki 
Aruba lo ta anfitrion di e 
torneo di baseball Latino 
Americano den e division 
junior. Esaki ta algo grandi 
pa Aruba mirando e 
logronan di Aruba e ultimo 
añanan pa locual ta trata 
baseball. Nos hobennan 
lo tin e oportunidad di 
por competi sanamente 
y hopi lo wak esaki como 
un oportunidad di luci, 
mirando cu lo tin hopi 
scoutdi baseball presente 
y cu lo por logra hala 
atencion di algun di nan. 
Pero cu hopi asombro 
mi por a tuma nota cu 
Minister di Deporte sr. 
Richard Visser ta skirbi 
den Matutino Diario di 
diasabra 6 di April lo 
siguiente riba pagina 39: 
“Awo mi ta sumamente 
contento di anuncia 
cu Aruba ta bay ta e 
anfitrion di e di 14 Latino 
Americano Juniors” y “Un 
momento historico pa 
baseball di Aruba, ya cu 
esaki ta prome biaha cu 
Aruba por host un evento 
asina grandi y di nivel den 
e deporte aki”. 

Incapacidad di Minister 
Visser: Ta di remarca cu 
e minister aki sea mester 
un check-up urgente, 
pasobra posibelmente 
e por ta sufriendo di 
Alzheimer, of door cu 
mayoria di aña e ta pafor 
di Aruba, su persona no 
sa mes cu na 2010 Aruba 
a host Latino Americano 
di Senior caba y cu esaki 
tabata un evento grandi 
y di mesun magnitud. 
E momento di apertura 
mi mester record’e cu 
su persona no tabata 
presente, pero su colega 
di gobierno sr. Otmar 
Oduber mester a val in p’e 
mirando cu su persona 
atrobe tabata for di Aruba. 
Durante e evento aki tur 
dia e Stadion Crismo 
Angela Nady Croes 
tabata completamente 
yen y pafor tambe tabata 
reina un yeno completo, 
cu hasta tin famianan cu 
a probecha y a organiza 
barbecue en espera 
di e weganan aki, na 



unda dilanti di e gran 
fanaticada di Aruba, e 
equipo di Aruba a sa di 
titula campeon. Cu locual 
su persona a declara ta un 
muestra di su incapacidad 
como Minister di Deporte 
y cu di berdad su persona 
nosames kicoapasayta 
pasando den nos baseball 
local . Prueba di esaki 
ta cu ta nos Premier sr. 
Mike Eman ta pasando 
rond bentando blokki aki 
y aya pa purba drecha 
algun veld di baseball, 
cu su colega Minister 
di Deporte sr. Richard 
Visser no a haci nada 
durante 4 aDa. 

A core drecha e veld na 
Pos Chikito: Na 2009 na 
momento sr. Richard 
Visser a bira nos Minister 
di Deporte, su mesun 
persona a boycotea e 
terenonan di bala na Pos 
Chikito. A laga esaki nan 
benta pa nan cuenta, 
unda antisocialnan a bay 
cu hopi material y awor cu 
ningun tiki cuero di cara, 
su persona a declara lo 
siguiente den Matutino 
Diario: “Minister Richard 
Visser a dicidi pa contribui 
mas ainda como parti di 
su maneho pa deporte, 
un capital considerable 
pa nos deporte di 
baseball sigui crece 
internacionalmente” 
y “ E veldnan cu lo usa 
pa e eventonan grandi 
aki ta: Crismo Angela 
Nady Croes y e veld di 
Pos Chikito cu ta cla 


caba, apesar di algun 
contratiempo. Gobierno 
lo percura pa prepara e 
veldnan aki debidamente 
pa e torneo”. No a keda 
Minister Visser nada otro, 
mirando cu su persona no 
a haci nada pa deporte di 
baseball, cu core drecha 
e veld di Pos Chikito. E 
parkenan aki - si tabata 
tin continuidad den 
gobernacion - mester 
tabata cla dia bieu caba, 
pero a opta pa no haci 
esaki mirando cu ta un 
proyecto di MEP. Awor su 
persona ta haye ta hinca 
mas placa pa drecha y 
caba esaki. Lo ta bon pa 
su persona por ta sikiera 
un biaha honesto cu su 
mes y bisa e berdad cu e 
contratiempo tin nomber 
y fam: Richard Visser 
‘himself’. 

MEP si tin deporte na 
pecho:Mirandoeseriedad 
di e torneo aki y cu su cara 
como Minister di Deporte 


lo keda na berguenza 
internacionalmente cu 
nos no tin un tereno 
apto pa e torneo aki, 
mester caba e tereno 
di Pos Chikito cu si ta 
traha na standardnan 
internacional di baseball. 
Pesey no a keda su 
persona nada otro cu 
guli su orguyo y caba 
cu esaki, pa su persona 
por luci y pronkia cu 
pluma di otro durante 
e torneo internacional 
aki. Ta hopi tristo pa 
mira cu un Minister di 
Deporte ta laga politica 
bay riba bienestar di nos 
hoben deportistanan. 
Terminando mi tin di 
bisa cu nos di MEP ta 
kere firmemente den 
deporte y nos lo sigui 
haci tur lo posibel pa 
sigui engrandece nos 
deportistanan. Den un 
proximo gobernacion 
nos di MEP y mi persona, 
cu si tin deporte na 


pecho y cu si sa kico ta 
deporte y kico significa 
defende bo bandera 
internacionalmente (hopi 
aña mi tabata miembro 
di seleccion di futbol di 
Aruba, S.V. Estrella, Sport 
Boys, Atlantico Deportivo, 
a hunga basketball 
(Estrella) y baseball 
(Rockets/Jay-Anne 
Sluggers) por comprende 
kico un deportista ta sinti 
y for di e sentimento ey 
lo mi traha na bienestar 
di nos deporte y nos 
deportistanan Y por 
ultimo un pabien na 
nos basebolistanan y e 
pueblo di Aruba cu porfin 
nos joya di parke na Pos 
Chikito lo wordo termina. 
Un proyecto cu sigur lo 
haya su reconocemento 
internacionalmente 
duranteetorneoaki. Esaki 
nos ta yama un bon trabao 
y sigur na bienestar di nos 
deportistanan”. 


A 



Serving the Airline Industry 


Areyou looking for a new job challenge? 

General Air Services is now accepting applications for Part-Time Passenger Handler Agent. 
His/her function is to give service to all passenger embarking and des-embarking Aruba including ticket 
sales. This mean you will be working in a team representing one of our well-known international airlines. 

Job Requirements 

A minimum of Mavo Degree preferably attending “Avond Havo” 

Should be at least 19 vears old. 

Able to work during weekdavs / weekends and holidavs schedule 11:00-17:00 
Should be responsible, self-determent, representable, and Dvnamic 
Custonier Service Oriented 

Fluent in speaking English, Dutch, Spanish and Papiamento. 

We Offer: 

A friendly working team and atmosphere 

Possibility to grow in airline business with airliners benefits. 

Employee benefits according to the labor law. 

What do you have to do if you are interested? 

Come by our Human Resources office located at Queen Beatrix Airport in the Non USA departures 
building between 9:00 am to 12:00 pm and 2:00 pm to 4:00 pm to pick an application form before 
Friday April 19, 2013. 

Investigacion caso asesinato Bubali ta 

sigui 

Un sospechoso deteni 
den weekend pa caso 
asesinato Bubali 

Aparte di ta sospecha den otro 
atraconan 


STA. CRUZ -- Diasabra 
atardi recherche a bati na 
porta di un cas pa asina 
busca un hende homber. 
Tin tur indicacion cu polis 
keto bay ta buscando 
e sospechoso mayor di 
a comete un crimen na 
Bubali. Na algun ocasion 
polis a detene hende, 
pero despues a wordo 
laga bek den libertad. 
Diasabra atardi polis a 


dicidi di busca un hende 
homber y ademas a 
hiba tambe un cantidad 
di celular cu e homber 
tabata tin den su poder. 
No por conclui cu e ta meti 
directamente den e caso, 
pero aparentemente e 
por sa algo si. Ademas no 
solamente e ta sospechá 
di tin algo di haber cu e 
caso Bubali, pero tambe 
den caso di algun atraco. 


Homber mal bati pa 
hendenan desconoci 

STA. CRUZ -- Asistencia di polis a wordo pidi diabierna 
pa 7:30 na Turibana na haltura di Willy’s Pool unda tin 
un pelea. Pero a resulta cu ora polis a yega no tabata 
tin ningun hende na e sitio. Polisnan a sigui cu nan 
patruya y a topa cu un homber cu paña na sanger. E 
tabatin su T-shirt na sanger. E tabatin un corta na su 
wenkbrauw robez cu tabata sangra y tabata keha di 
dolor. El’a bisa cu e ta yama K. Segun el’a bisa polisnan 
cu un rato prome el’a bay na Willy’s Pool pa busca 
un formulario di solicita pa trabao y ora cu e tabata 
canando riba caminda, un Toyota corra, un Mitsubishi 
shinishi y un Hyundai Getz berde a para banda di dje. 
For di e auto a baha algun homber cu e no conoc’e,di 
cual un tabatin dreadlocks. Un di e hombernan a punta 
K. si e ta un di e hombernan cu siman pasa a tira un 
homber na Monserat, ora cu el’a contesta cu e no sa 
di kico nan ta papiando, nan a cuminsa maltrat’e y 
despues nan a bay for di e sitio. K. a wordo hiba na 
warda di Shaba, unda el’a duna keho na Recherche. 


Hipocrecia? 

AVP ta tene reunion di contacto 
den Parke Jaburibari 

Kico nan kier bisa e pueblo? Un aplauso pa MEP? 



Miergbrona» éir Parlamefttoéi^VPTa4nvita bo persona 
pa bin hunto cu nos dialoga y intercambia ideanan, 
preocupacion y recomendacionnan pa bo futuro. 


Luaar: PárheJaburibari 
Fecha:DiahuebsllApril 2013 
Ora: 7:00 pm-9:00pm 
Organisador: Fraccion (AVP) den Parlamento 



Parlamentodi Aruba 

Tel: (297; 528-4680 Email: info@parlamento.aw 


Parlamento Di Aruba 



www.parlamento.aw 


'AVP kedando den contacto cu comunidad 


ft 


STA. CRUZ -- Tur cos ta 
mustra cu partido AVP 
ta perdiendo tur dia 
mas y mas gevoel. Awor 
a sali un invitacion cu 
AVP lo yama un reunion 
den Parke Jaburibari. 
Pa cruel cu e por sona, 
pero dia cu kier a traha 
e parke aki y te hasta 
despues, ta e partido aki 


y su parlamentarionan a 
yama tur e proyectonan 
aki pa corupcion. Ta net 
e partido AVP awor ta 
yama un reunion den 
e parke cu tanto nan a 
critica? Kico nan lo kier 
bisa pueblo awor? Awor 
nan kier pidi un aplauso 
pa Ramon Lee cu MEP? 
Hipocrecia di marca 


mayor esaki ta. Waak 
pa bo mes con nan kier 
tene un reunion den un 
parke deportivo cu ta 
di Lotto cu nan mes a 
critica tur tempo. Awel, 
no ta keda nan nada otro 
pa felicita e team di AVP 
cu porfin nan a cuminza 
haci uso di e proyecto 
traha pa MEP. 



TRASH BY RONCHI 

ta invita Aruba henter pa syntoniza TeleNoticia 
na Tele Aruba Canal 13 tur Dialuna, 
cuminsando April 8, pa e fashion tv update 

Presenta pa Zaruska Mateus Moreira. 


TRASH 


FASHION DTLÁ\Sm 

Ready...Set...Fashion 


Telearuba 


komo 


HEaUmY 

Hotel di 5 strea Ritz Carlton y edificio di Corte di Husticia: 

Dos proyecto visionario cu a inicia bao di Gabinete Oduber 
y cu dentro di algun luna lo mira nan finalizacion 


STA. CRUZ - Aunke cu MEP 
ta casi 4 aña for di gobierno, 
te ainda e aire positivo, 
vibrante y alentador di 
Gabinete Oduber ta keda 
supla riba e pais aki. 
Manera ta conoci caba, 
gobierno di MEP durante 
8 aña a ehecuta un sin fin 
di proyecto na beneficio 
di henter comunidad, 
manera e.o. e construccion 
di e diferente parkenan 
deportivo y recreativo rond 
Aruba, e wardanan di polis 
nobo, edificionan nobo di 
gobierno, construccion di 
cientos di cas social, turbo 
rotonde y camindanan nobo, 
construccion y renobacion 
di schoolnan, plantanan 
nobo di awa y coriente 
(RECIP y Seawater Reverse 
Osmosis), teleshopnan, 
Centro di Cuido pa anciano, 
Centro Medico San 
Nicolas, Busstacion y Area 
Comercial, renobacion di 
monumentonan etc. Tur e 
proyectonan aki ta visible 
pa tur hende consciente 
cu kier mira e realidad. 
Sinembargo tabata tin 
varios otro proyecto cu 
Gabinete Oduber na final di 
su gobernacion a laga atras, 
cla pa wordo ehecuta. Entre 
nan tin dos di e proyectonan 
cu den e ultimo dianan 
ta den noticia constante, 
esta e construccion di e 
promer hotel di 5 strea Ritz 
Carlton cu 320 kamber y e 
renobacion y ampliacion di 
Corte di Husticia na Playa. 

RITZ CARLTON: Na inicio 
di Gabinete Mike Eman e 
proyecto hotelero aki a 
haya bastante problema y 
contratiempo, ya cu varios 
di e politiconan den AVP no 
tabata kier pa e proyecto aki 
sigui, pero cu despues toch 
nan a baha cabez, ya cu nan 
a bin realisa cu construccion 
di un hotel di 5 strea lo sali 
hopi beneficioso pa nos 
pais. Hecho ta cu creacion 
di e 550 pa 600 cuponan di 
trabao directo lo yuda reduci 
e desempleo na Aruba cu 
ta bastante halto despues 
di ciere di e refineria. 
Cu orguyo y satisfaccion 
pueblo Arubano lo bay 
mira e apertura di e joya di 
hotel aki na cuminsamento 
di November proximo. 


bin na ex-Bushiri Hotel, e 
construccion di e Centro di 
Cardiologia y Diabetico na 
San Nicolas, e construccion 
di un HAVO/VWO school 
na Noord y cual suma e 
gobierno actual a hinca den 
e bendita Tram pa Playa, 
e parkenan deportivo na 
Pos Chikito (Little League) 
y Yara/Savaneta (LIFIDA). 
Aki por mira claramente 
cu e districtonan di Noord, 
Pos Chikito, Savaneta 
y San Nicolas a wordo 
grandemente perhudica, 
ya cu curason di e 
gobierno actual no ta bati 
pa e habitantenan di e 
districtonan aki, pero si nan 
ta bon pa wordo molestia 
tur siman pa un Ministro 
Presidente cu no tin nada 
di haci den su sede di 
gobernacion y ta cana keiro 
y modela den e barionan aki. 
Finalmente partido MEP ta 
felicita henter comunidad cu 
e dos proyectonan, esta Ritz 
Carlton y Corte di Husticia y 
ta spera cu nan lo beneficia 
uny turden e pais aki. 


Siguramente e hotel aki 
lo bay eleva e calidad di 
turismo pa Aruba, cual 
semper tabata y ta e vision 
di partido MEP. 

CORTE Dl HUSTICIA: E 
edificio di Corte di Husticia 
tambe ta yegando na su 
fase di finalizacion y cu gran 
probabilidad esaki lo wordo 
inaugura na Augustus 
proximo. Sinembargo 
promer cu bin manipulacion 
y falsificacion di historia 
di e logro aki - lo ta bon 
pa cita locual e director 
di Monumenten Buro, sra. 
Webb-Kock a declara 
diabierna ultimo na tur 
medio, caminda el’a bisa 
cu “e proyecto di Corte 
di Husticia tabata hopi 
intensivo y nan ta bezig 
cune for di su preparacion 
na 2006, kier meen casi 7 
aña pasa”. Y tur hende na e 
altura aki mester por sa cual 
gobierno tabata sinta na 
2006, cu a bin cu e proyecto 
visionario aki. 

Proyectonan boycotia pa 
AVP: Esakinan ta e dos 
proyectonan hotelero y 



Gen 


Serving the Airline Industry 
Areyou looking for a new job challenge? 

General Air Services is now accepting applications for Part-Time Riuny Handler Agent. His 
fimction is to receive, prepare, load and offload all passengers’ luggage that arrive and depart on daily 
flights, and different other tasks on the ramp. You will be working in a team servicing one of our well- 
known international airlines. 

Job Requirements 

A minimum of EPB Degree. 

Should be at least 19 vears old. 

Able to work during weekdays / weekends and holidays schedule 11:00-17:00 
Should be responsible, self-determined, representable, and Dynamic 
Excellent knowledge of the English language in word and in grammar. 

We Qffer: 

A friendly working team and atmosphere 

Possibility to grow in airline business with airliners benefits. 

Employee benefits according to the labor law. 

What do vou haye to do if vou are interested? 

Come by our Human Resources office located at Queen Beatrix Airport in the Non USA 
departures building between 9:00 am to 12:00 pm and 2:00 pm to 4:00 pm to pick an application 
form before Friday April 19, 2013. 



monumental cu finalmente 
no a haya boycott di e 
gobierno actual y cual 
proyectonan lo bay haya nan 
finalizacion dentro di algun 
luna. Lamentablemente 
mester trece padilanti 
cu tabata tin varios otro 
proyecto cu Gabinete 
Oduber a laga atras, pero 
cu - pa capricho politico 
- a wordo boycotia door 
di Gabinete Mike Eman. 
E proyectonan boycotia 
ta e construccion di un 
otro hotel di 5 strea, esta 
Grand Melia cu mester a 

S$LOm. 


Ladronicia di koper cu destruccion di kelder na 

Santana di Playa 



Un lector a informa 
nos ayera di robo di 
koper y destruccion di 
kelder na Santana di 
Playa. Ayera marduga 
nan a kibra y drenta 
den tur tres santana 
na Playa y haci un 
destruccion formal. 
Nan a horta tur loke 
nan por a horta di 
koper y alavez a trece 
hopi destruccion na 
e marmernan. Un di 
nan ta di mi mama 
cu padrastro y dos 
ruman unda nan kibra 
e pilarnan pa horta 
e baranan cu tabata 
rondone. Nan a kere 
cu ta koper pero nan 
a faya. Gewoon weg 
a kibra e pilarnan 


di marmer y tira e 
tubonan un banda. 
Bo sa ruman, e cos 
aki ta duel mi hopi, 
anto bo ta mira cu 
bo ta indefenso pa 
actonan bochornoso 
asina pero manera 
mi ta bisabo ni e 
letternan di koper 
riba e grafnan no a 
keda. Nan a gewoon 
kita nan y si nan no 
kita nan, ta kibra e 
marmer, e haknan di 
e marmernan pa bo 
lante. Tambe nan a 
bay cu nan. Esun cu 
por a los, nan a los y 
esun cu no por a los, 
nan a gewoon weg 
kibra nan”. 



Cual ta e 

parlamentarionan cu 
lo steun AVP pa yega 


2/3 parte 

STA. CRUZ — AVP ta den 
un otro duelo unda su 
lider a firma un protocol 
na Hulanda, pero cu 
mester di 2/3 parte di 
parlamento pa duna 
sosten. Awor cu Partido 
AVP a aruina nos pais, 
hink’edendebe, aworlo 
busca stoelnan di MEP 
of PDR pa asina drecha 
loke nan a faya. Si nan 
a hiba un gobernacion 
di mas austeridad, sin 


14 voto? 


mucho viahamento, sin 
mucho complacencia 
Hulandes, sin trece 
Wubbo Ockels, lo awe 
nos no mester entrega 
Hulanda un yabi di nos 
Gobernacion. Hopi den 
comunidad lo prefera di 
sigui fiesta, lubidando 
e consecuencia di e 
hypotheek cu ta sigui 
crece ariba cabez di 
pais Aruba. 



e cultura 

productodi mai 

Herbal Essences, 

Bounty, 

Febreze ( 

Qawn 

Como resultado di e ultimo rapportnan di Banco Central: 

Gobierno Hulandes a haya su mes obliga di para e 
derochamento di placa door di Gabinete Mike Eman 



STA. CRUZ — Di tur forma 
e gobierno di AVP kier 
trata di bende na pueblo 
cu e protocol cu Mike 
Eman y Mike de Meza a 
firma cu Hulanda ta algo 
bon pa nos pueblo y cu no 
tin ningun entregamento 
di autonomia di Aruba na 
Hulanda. Sinembargo na 
e momento aki tur hende 
cu a lesa e protocol 
por a saca nan propio 
conclusion caba, esta 
cu pa di tantisimo vez 
partido AVP a bende 
nos pais na prijs di baca 
flaco cu Hulanda. Hopi 
ta e storia y fantasia 
di e bon cooperacion 
cu ta reina entre e dos 
paisnan aki den Reino, 
pero resultado final ta 
cu Aruba lo bay bira e 
mediado principal pa 
yuda cu crecemento di 
negoshi Hulandes pa cu 
Latino America, sin cu 
Aruba lo saca beneficio 
for di esaki. Den esaki, 
e lider di fraccion di 
AVP Baba Herde no kier 
keda atras den defende 
e maldad cometi contra 
nos pueblo y aunke cu 
e no ta comprende net 
nada di finanzas publico, 
toch e kier hinca su 
boca aden door di ataca 
lider di MEP, sra. Evelyn 
Wever-Croes, bisando 


entre otro cu e acuerdo 
di ‘Diahuebs Santo’ 
mester ta dificil pa lider 
di MEP traga. 

Triplificacion di e deficit 
financiero: No ta un 
secreto cu Gabinete 
Mike Eman ta hinca cu 
un problema y desaster 
financiero nunca bisto 
den historia di e pais 
aki y cu nan no tabata 
tin ningun otro recurso 
di cay na rudia dilanti di 
e Hulandesnan y roga 
pa haya urgentemente 
500 miyon florin fia 
den e proximo luna. 
Sinembargo Hulanda 
ta consciente tambe cu 
tabata apenas 6 luna 
pasa cu nan a caba di 
yuda Gabinete Mike 
Eman cu un fianza di 
500 miyon florin, pero 


cu e suma aki a wordo 
derocha den apenas 3 
luna di tempo. Y awor 
cu presupuesto 2013 
di pais Aruba lo bolbe 
conoce un deficit 
sumamente grandi, 
no ta keda Mike Eman 
ningun otro recurso di 
haci kico cu ta, bende 
kico cu ta, basta cu e 
haya un otro 500 miyon 
florin di fianza. Hecho 
ta cu e gobernantenan 
Hulandes - lesando e 
Annual Statistical Digest 
2011 di Banco Central - 
a conclui cu durante 3 
aña di Gabinete Eman 
e averahe di deficitnan 
financiero tabata 264 
miyon florin, siendo 
cu durante e 8 añanan 
di Gabinete Oduber e 
averahe tabata apenas 
85 miyon; den 3 aña e 


gobierno di AVP a logra 
mas cu TRIPLIFICA e 
deficitnan financiero! 
Pues esaki tabata e 
promer rapport di Banco 
Central cu Minister 
di Finanzas Hulandes 
Dijsselbloem a pone su 
colega de Meza traga! 

Gobierno Hulandes: TA 
BASTA! Sinembargo 
Gobierno di Hulanda 
tambe ta bon na altura 
di e otro rapportnan di 
Banco Central, den cual 
e banco aki ta señala den 
ki catastrofe financiero 
Gabinete Mike Eman 
a hinca nos pais aden. 
Entre otro, den Report 
2011: Economic and 

Financial Developments 
di Banco Central ta para 
cu “Pa 2011, e debe total 
di gobierno a crece cu Af. 
391 miyon pa Af. 2.8 biyon 
of 57.8%, e aumento mas 
grandi cu hamas a keda 
registra”. Un di e ultimo 
rapportnan ‘State of the 
economy’ (December 
2012), Banco Central 
ta bisa cu “Finansa 
publico a keda riba un 
caminda fragil exigiendo 
continuamente un 

maneho fiscal prudente, 
mientras e balansa 
di pago a registra un 
deficit den e prome 


mita di 2012, pa prome 
biaha desde 2005”. Pues 
palabranan duro manera 
‘hamas registra’, ‘fragil’, 
‘prudente’ y ‘pa prome 
biaha desde 2005’ 
tambe a yega na oido 
di e gobernantenan 
Hulandes y siguramente 
nan si no kier traga mas 
tur e promesa, storia y 
fantasianan bunita cu 
e politiconan di AVP 
kier bende nan y ta 
pesey mes nan a pone 
e Minister di Fianza di 
AVP, esta Mike de Meza 
bao curatela. Hecho ta 
cu riba tereno financiero 
e halanan di e minister 
aki a wordo corta y 
consecuentemente esaki 
a pone henter nos pais 
su cara na berguenza. 
Cu e politiconan di AVP 
manera Baba Herde 
no ta sinti ningun tiki 
di berguenza, esey ta 
di comprende ya cu e 
ultimo traicion aki, nan 
mes ta duna contenido 
real na e dicho ‘Ora lama 
seca, berguenza ta pa 
Dios’ y esaki AVP a logra 
cu nan endeudamento di 
nos pais y cual a conduci 
cu e Minister Mike de 
Meza a wordo poni bao 
curatela. 





EMPEÑAY CUMPRA0R0 


MESTER Dl PLACA? 


PASA Y COHPROBA fA EO HES! 

JUWELENHUISJE 


ORARIO 10AM - ÓPM DIALUNA TE DIABIERNA 


ORANJESTAD WERFSTRAAT 7 LOK. 12 TEL 588 4141 0 $AN NICOLAS B. V/D VEEN ZEPPENFELDSTRAAT 14 TEL 584 4141 

Fundacion pro Persona cu Dislexia ta haya tremendo 
acogida cerca mayor y maestro di mucha cu dislexia 

y otro trastorno 



STA. CRUZ -- Den un sala di 
actividad di Centro di Bario 
Playa Pabao completamente 
yen e actual miembronan di 
directiva di Fundacion pro 
Persona cu Dislexia a keda 
babuca cu e reaccion cu nan 
a haya di e cantidad grandi 
di mayor, maestro y otro 
interesado cu a duna acto 
di presencia na e reunion 
inaugural di e Fundacion dia 
27 di Maart u.p. Presidente 
di e Fundacion Ramon Todd 
Dandaré a presenta e otro 
miembronan di e directiva 
actual: Esmeralda Schotman, 
secretario y Vanessa Tromp, 
tesorero. Mientras tanto tin un 
otro miembro di directiva den 
persona di sra. Eveline Arends. 
Den su introduccion sr. Todd 
Dandaré a trece padilanti cu e 
proposito di e Fundacion ta di 
yuda combati e problematica 
di dislexia y discalculia na 
Aruba. E Fundacion a pone 
como meta su dilanti traha 
pa tur persona cu (por) tin 
dislexia y/of discalculia, 
particularmente traha 

conhuntamente cu e mayornan 
cu nan yiu tin problema pa 
siña (pa via di dislexia y/of 
discalculia) y yuda tanto e 
mayornan como otro persona 
interesa cu mas informacion 
posibel tocante e dos 
trastornonan aki. E obhetivo 
principal di e Fundacion ta di: 
Salvaguardia e derechonan di 
persona cu dislexia (trastorno 
cu lesamento) y/of discalculia 
(trastorno cu rekmento) en 
particular y di persona cu 
discapacidad en general 
den comunidad Arubiano y 
otro caminda, den e sentido 
mas amplio di e palabra. 
Tambe salvaguardia tur loke 
ta relaciona directamente of 
indirectamente cu un ke otro 
of cu por ta beneficioso pa 
logra e obhetivo, den e sentido 
mas amplio di e palabra. Entre 
e medionan cu e Fundacion 
ta uza pa logra su obhetivo 
tin: 1. stimula un maneho 
consecuente respecto 

enseñansa na persona cu 
dislexia y/of discalculia y nan 
tratamento y remediacion, y 
un maneho consecuente pa 
loke ta e exigencianan cu ta 
pone pa nan (na school y den 
comunidad); 2. desaroya y/of 
adapta material di siñamento 
pa mucha cu ta bay school 
cu ta sufri di un of otro tipo 


di dislexia y/of discalculia y 3. 
organiza actividad pa persona 
cu dislexia y/of discalculia, 
pa mayor di mucha cu ta bay 
school cu ta sufri di nan, pa 
esnan cu ta duna enseñansa 
(maestro) y pa un publico mas 
amplio tocante dislexia y/of 
discalculia y nan tratamento 
y remediacion. Den e 
presentacion di sra. Vanessa 
Tromp a resalta e hecho cu 
segun investigacion dislexia 
ta mas extendi cu a pensa 
anteriormente: entre 10 y 17% 
di mucha na school ta lucha 
cu e trastorno aki, tambe na 
Aruba. Un di e problemanan 
relaciona cu dislexia ta cu 
mayoria di biaha e maestronan 
no tin e preparacion ni/of 
e medionan necesario pa 
detecta y remedia dislexia 
na un edad trempan of 
posterior. Dislexia tin hopi 
caracteristica, pero un factor 
comun ta resalta: e persona 
ta sinti su mes afligi y altera 
pa motibo di su discapacidad 
pa lesa y/of spel palabra 
corectamente. Cu discalculia 
bo ta haya e mesun problema, 
pero cu interpretacion di 
number, cifra, cantidad, 
orientacion, lesamento 
di holoshi, cordamento di 
‘tafel’ etc. E mucha ta sinti 
su mes inutil y bobo, y pa 
colmo esey ta e impresion, 
lamentablemente eroneo, di e 
maestro tambe. Mientras cu 
no tin absolutamente ningun 
problema cu inteligencia di e 
mucha. Mucha cu tin dislexia 
mester di hopi yudanza extra 
na school y na cas pa siña lesa 
tecnicamente. Ta p’esey ta 
masha importante pa detecta 
dislexia mas trempan posibel 
cerca e alumnonan. Mientras 
mas jong cuminsa trata na 
un forma dirigi un mucha cu 
tin problema cu spelmento 
y lesamento, mas grandi e 
chens ta cu e lo tin exito den 
su siñamento. Detectamento 
di dislexia na school basico 
cerca mucha cu na cas ta 
papia como lenga materno un 
idioma diferente cu esun cu 
ta usa na school, ta resulta 
extra trabahoso y fastioso. 
Manera nos tur sa, esaki ta 
e caso na Aruba cu e gran 
mayoria di alumno (kendenan 
no ta papia Hulandes na cas) 
y na Hulanda, por ehempel, 
cu e stranheronan. Anto loke 
ta pasa ta cu mayoria di biaha 


ta schuif e problemanan di 
lesamento y di spelmento 
pa e problemanan general 
di siñamento di idioma 
(Hulandes), cu pa nos 
muchanan dislectico Arubiano 
ta resulta un dificultad extra. 
Kier meen, cu na school e 
maestro ta asumi cu ta siña e 
mucha no por siña Hulandes, 
mientras cu, en realidad, e 
mucha dislectico Arubiano tin 
dos problema cu ta hunga un 
rol den su siñamento: uno ta 
e problema di siña lesamento 
y spelmento como tal, y di 
dos ta e problema cu e no tin 
conocemento adkiri ainda di 
e zonidonan structura den 
e palabranan (Hulandes). (E 
ultimo aki ta conta pa mucha 
nodislectico tambe!). 

Den e discusion cu a sigui 
despuesditurinformacionhopi 
di e presentenan na e anochi a 
conta nan storia y a sali afor 
cu nan ta contento cu awor 


por fin ta bay tin yudanza pa e 
trastornonan cu nan a y ta pasa 
aden cu nan muchanan,pero e 
Fundacion a mustra cu awor 
ta apenas na cuminsamento 
di un caminda largo pa logra 
tur deseo e ta, pasobra a 
sali na cla cu tin masha hopi 
problema na Aruba pa loke 
ta detectamento, tratamento 
y remediacion di dislexia y/of 
discalculia, entre otro e hecho 
cu no tin suficiente persona 
pa test e muchanan y detecta 
si nan (por) tin dislexia; cu e 
sistema educacional Arubano 
no tin testmento diagnostico 
structuralmente incorpora; 
e listanan di mucha cu ta 
warda pa haci test (tur 
sorto di test!) y tambe pa 
remediacion ta masha largo 
mes; no tin suficiente maestro 
di remediacion (remedial 
teachers); hopi maestro no sa 
mes cua por ta e sintomanan cu 
un mucha cu (por) tin dislexia 



y/of discalculia ta manifesta; 
mayoria di e mayornan no 
tin e placa necesario pa 
laga test nan yiu na Aruba 
of den exterior; y asina a bin 
masha hopi otro problema 
padilanti cu Fundacion pro 
Persona cu Dislexia lo bay 
documenta pa cuminsa trata 
nan mas pronto posibel. Tur 
persona presente a yena un 
formulario cu nan datonan 
personal pa e Fundacion por 
tin den su archivo, y pa yuda 
esnan presente e Fundacion 
a parti informacion tocante 
dislexia. Tur mayor of otro 
persona interesa cu a perde 
e oportunidad pa ta presente 
na e reunion inaugural aki 
por tuma contacto cu e 
Fundacion viae-mailfundac 
ionpropersonacudislexia @ 
gmail.ompapoinclui nan tambe 
den e archivo pa keda informa 
nan tocante y envolve nan 
den e siguiente actividadnan 
di Fundacion pro Persona cu 
Dislexia. 


SCHOIARSHIPS AVAILABLE 
25% OFF TUITION 



> j; / 





fJ 

A A 

XAVIER UNIVERSITY 

SCHOOl OF MEDICINE 


APPLYFOR 
MAY & SEPTEMBER 2013 


www.xusom.com 


./ áki 


• 4 Year MD Program 
• 51/2 Year Pre-MD/MD Program 
NEW Bachelor of Science in Nursing 
• Clinical Rotations in the U.S. 

• Scholarships Available 
• Payment Plans Available 


Aruba nationals and citizens are eligible for The Aruba Success Scholarship, a tuition discount of 25% off per semester*. 

*Scholarship available to students in nursing program, pre-medical and medical (MD1 - MD4). 

Scholarships cannot be applied to clinical rotations. 


Toll Free # 866-XUSOM-OI • Tel: 516-333-2224 • E-mail: info@xusom.com 

Na Soledad: 


Candela di mondi grandi cendi pa un choller Pyroman 



STA. CRUZ 
Diadomingo madruga 
Brandweer a bay 
Soledad pa un candela 


di mondi basta grandi. 
Habitantenan di e 
area un rato prome cu 
e candela a cuminsa, 


a mira un choller 
core bay. Brandweer 
mes ora a cuminsa 
paga e candela cu 


tabata molestia e 
habitantenan cu ta net 
su dilanti. No ta exclui 
cu e candela aki y un 


otro poco mas pazuid 
a ser cendi door di e 
choller pyroman aki. 

Polis Motor za a para 
y kita dos auto cu 
tabata pusta ariba 
Sasaki 



STA. CRUZ 
Diadomingo madruga 
Polis Motoriza 

controlando ariba 
Sasaki, a mira dos auto 
pustando cu velocidad 
super halto. Mesora a 
logra para ambos auto 
na altura di Difference 
Restaurant. Ambos auto 
tabata pustando rond 
di 132km. E hobennan 


aki no solamente 
tabata pone nan bida 
na peliger pero tambe 
otro automobilistanan 
ariba Sasaki. Polis a 
para nan y a kita ambos 
auto for di e hobennan 
aki cu no ta mira e 
peliger.Takelwagen a 
transporta ambos auto 
pa Balashi. 


Bishitanan di Directivanan di 
MEP ta sigui den bario 



STA. CRUZ — Directivanan di MEP ta 
sigui haci bishita den bario. Durante 
canamento Endy Croes a topa cu 
sr. Mario Werleman y sra. Maria 
Werleman- Ras. A intercambia 
un bon rato ariba varios topico. 
Principalmente a conversa un 
poco ariba politicia unda tambe 


tabata scucha e pensamento di 
habitantenan. Tur esaki ta pa asina 
porfiltraidea-ydeseonandibarionan 
den comunidad. Habitantenan y den 
e caso aki, Famia Werleman a keda 
masha contento di a topa cu Endy 
Croes pa asina por a intercambia 
ariba futuro di Aruba. 




Beauty 

SlTUJ 

N OW 

MONDAY 
JOAIym 

FOR MORE INFO 8c APPOINTMENT 

INTRODUCTION RATE 
MENS HAIRCUT - AFLS.2Q,- 
LADIES - AFLS.35,- & UR 


FOR ALL YOUR SALONS 

Muher maltrata, 
viola y atraca 


STA. CRUZ - Polis di 
Playa a wordo manda 
cu urgencia diasabra 
pa 3:55 na U Wanna 
Beer, unda un persona 
a wordo atraca. 
Polisnan a topa riba e 
pleinchi pariba di un 
cas den Koningstraat, 
un muher cu su cara 
na sanger y tambe cu 
corta na su frenta. El’a 
bisa polisnan cu ta dos 
mucha homber a caba 
di maltrat’e y viol’e. 
El’a bisa cu nan kier 
a lastr’e hibe den nan 
auto, pero el’a saca un 
cuchiu pa nan, cual a 
resulte malo, como cu 
e mesun cuchiu eynan 
a cort’e na su cara y 
tabata kier a hink’e 
tambe den su bariga. 
El’a bisa polis cu e dos 
hombernan a coy su 
tas y nan a core bay. 
Un testigo na e sitio 
a bisa polisnan cu e 
mucha homber cu 
tabata hunto cu e dos 
hombernan cu a core 
drenta den un Nissan 


Sentra bay, yama 
Porkchop. Tambe e 
denunciante a bisa cu 
ora e kier a bay yuda 
e muhe, Porkchop a 
bise pa no papia cune 
y el’a haya locual el a 
merece como cu e ta 
un ladron. E testigo 
a duna polisnan 
descripcion di e dos 
hombernan cu a bay 
den e auto. Ambulance 
a bin na e sitio y a 
transporta e muher 
pa poli pa tratamento. 
Despues cu polis a 
tuma informacion di e 
testigo, el’a cana bay 
cas, pero den algun 
minuut el’a bolbe y a 
bisa polis cu el’a mira 
Porkchop hunto cu e 
dos hombernan den 
auto. Polisnan a bay 
busca den vecindario 
y nan a topa cu 
Porkchop banda di 
ex- voogdijraad y a 
deten’e. Polisnan a 
hib’e warda. E cuchiu 
a keda confisca pa 
investigacion. 


MADURO HEAlfY 

EQUIPMENT N.V. 

Santo pa Basha, Santo pa Pleister, 
Crushed Sand, Piedra, Tera pa 

Mata, Graniet. Tambe nos ta Rosa 
Tereno, Coba pos y Fundesm. 


R00IBOSfll40 

IEI.: 585-1708 
FAK. 



Candidata di MEP, sra. Billy-Ann Rosel-Croes: 

Con grandi bo Amor pa Aruba ta? 




STA. CRUZ -- Nos tur ta 
biba riba un isla cu yama 
Aruba. Nos ta yama nos 
mes Arubiano. Nos tin 
nos mesun bandera, 
himno, cultura, idioma y 
nos mesun moneda. Con 
importante esaki ta pabo 
como Arubiano? Y mi ta 
refiriendo na tur cu ta 
stima e pida baranca aki, 
no importa si bo a nace 
aki of no. Bo a pensa 
caba kico lo sosode si un 
dia un di esakinan lo no 
existi mas? Si nos tin cu 
cuminsa papia un otro 
idioma cu no ta nos dushi 
Papiamento. Cu tur cos 
cu nos kier haci pa Aruba 
lo tin cu bay via permiso di 
esun cu bin bira doño den 
nos cas, si nos perde nos 
autonomia? Abo como 
Arubiano a realiza tur 
esaki caba? Bo a realiza 
cu nos tin suerte di por 
biba riba un pais liber. 
Un pais democratico 
cu libertad di expresion 
sin ningun problema 
cu paisnan bisiña. Pero 
awe e tristo realidad ta 
completamente otro. 
Democracia y libertad 
di expresion ta birando 
algo straño na Aruba. 
Nos ta perdiendo tur 
e privilegionan aki. E 
privilegio di tin trankilidad 
y seguridad na bo cas 
sin tin miedo di wordo 
horta. E comerciantenan 
cu miedo pa wordo 
atraca. Enfermonan den 
un incertidumbre di no 
bolbe cas pa motibo di 
sistema medico cu no ta 
funciona manera debe 
ser. Caba un estudio y 


bay sigui studia afor ta 
birando un soño, pasobra 
mayoria hoben ta 
demotiva y insigur cu dia 
nan regresa si tin trabao 
pa nan. Sin conta cu e 
mal influencia di droga, 
alcohol y criminalidad 
riba caya ya cu no tin 
nada di recreacion pa e 
hobennan aki. Cuido di 
nos grandinan ta wordo 
neglisha y pensioen no 
ta yega pa nada mas. 
Mayornan cu tin miedo di 
laga nan yiunan chikito 
atras, pasobra abuso 
di mucha ta na ordo 
di dia y no tin control 
riba esaki. Di no sa si 
mañan lo bo tin awa of 
coriente, pasobra esaki 
ta birando un ocurencia 
normal na Aruba. Si bo 
kier bisa ainda cu cos ta 
bon y bunita na Aruba 
mi ta suplica bo, bay 
core rond y waak bon 
rond di bo. Ki bal bo 
ta renoba edificionan 
bunita, traha parkenan 
grandi y embeyece un 
caya si nos pueblo ta 


sufri y sangrando. Cu 
tanto atraco, ladronicia, 
morto pa negligencia 
medico, abuso sexual 
di menornan, pobreza, 
hamber, costo di bida 
casi impagabel y un debe 
nacional hopi grandi. 
Esaki ta e Aruba cu nos 
kier? Esaki ta e Aruba 
cu nos kier laga atras pa 
nos yiunan? Pa capricho, 
envidia y orguyo nos ta 
prefera di entrega nos 
integridad y honor pa 
scoge materialismo y 
laga nos pais bay den 
decadencia? Pueblo di 
Aruba unda bo curashi 
a keda, unda bo gana di 
bringa pa bo derecho a 
keda? Pueblo di Aruba, 
bo ta capaz di bira lomba 
y no haci nada of bo ta 
coy bo bandera y reclama 
e inhusticia y maltrato cu 
ta wordo cometi cu bo 
pais? Ban tur cu ta stima 
e pida baranca aki, sea 
ken sea bo ta of di unda 
bo ta, cera cabez hunto y 
uni den e lucha sagrado 
pa salba nos dushi Aruba. 

Kabinet van de Gouverneur van Aruba 

Gabinete di Gobernador di Aruba ta busca un 


SECRETARIA / SECRETARIO 

E candidata/o ideal ta posee experiencia amplio di trabounan secretarial y ta combina esaki cu un 
bon conocemento di e comunidad Arubano, den cua e tin un red grandi. E secretaria/o ta un 
miembro di ekipo cu un bon sentido di con pa anda cu diferente hende. Finalmente e candidata/o 
sa, den un forma exacto, con pa combina independencia cu un institucion cu ta brinda servicio, cu ta 
dirigi riba solucion y cu ta flexibel. E secretaria/o ta duna sosten na Gobernador y tambe na gerencia. 
E ta energico, integro y confiabel. 

Descripcion di funcion 

E pakete di tarea di e secretaria/o ta consisti di entre otro: 

- atende corespondencia independientemente 

- traha relato di diferente deliberacion y reunion 
atende yamadanan di telefon pa Gobernador y Director 

- organisa recepcionnan ceremonial y otro reunionnan pa Gobernador 

- ser anfitrion pa huespednan di Gobernador 

- organisa biahenan di trabou pa Gerencia 



Salario 


Salarto ta, dependiendo di estudio y experiencia, minimo Afl. 3983 y maximo Atl. 5213 bruto pa luna. 

Stipulacionnan di Condicionnan laboral Personal Local (Arbeidswoonwaarden Lokaal Personeel) di 
Ministerio di Relacionnan Exterior y Relacionnan di Reino, ta aplicabel den e contrato laboral. Aki 
den tin stipula entre otro: 

- 23 dia di vacacion 

- reglamento di pensioen 

■ oportunidadnan pa sigui curso 

- placa di vacacion y compensacion di fin di aña 

Organisacion 


Exieencianan pa e funcion 

- minimo un diploma di HAVO; of 

- MAVO/VMBO en combinadon cu un estudio relevante 

- seis aña of mas di experiencia laboral relevante den un funcion similar 

- conocemento di y experiencia cu aplicacionnan coriente di MSOffice y dispuesto pa yega na 
traha lihe cu otro sistemanan automatico di informacion 

b°n dominio di idiomanan Papiamento, Hulandes y Ingles. Ta recomendabel pa e persona tin 
conocemento di Spaño tambe 

- dominio perfecto den skirbimento di Hulandes y Ingles 

- disponibel pa traha tempo completo (full-time) 

Particularidadnan 


Gabinete di Gobernador ta e soster oficial di Gobernador di Aruba. E Gabinete ta bou direccion di un 
Director y banda di dje tin 12 colaborador, di cua 2 ta bini di Hulanda. 

E Gabinete ta funciona den forma independiente y ta ocupa un luga unico den e sistema 
gubernamental di Aruba. Banda di e tareanan pa cu Gobernador, e Gabinete ta reponsabel pa tur 
asunto relaciona cu nacionalidad Hulandes, visa y documentonan di biahe. 

Ambiente di trabou ta habri y agradabel, den cua e colaboradornan ta obtene hopi responsabilidad 
propio den ehecucion di nan trabou. 

Pa mas informacion tocante e funcion aki, sea asina bon di manda un e-mail pa 

soilicitatieOkabga.aw . 


Funcionarionan di Gabinete di Gobernador tin un relacion formal di trabou cu Minister di 
Relacionnan Interior y Relacionnan di Reino, pero nan no ta empleado di gobierno (ambtenaar). 
Director di Gabinete ta considera como e autoridad competente. 


Ultimo dia pa entrega e solicitud ta dia 22 april 2013. 
Fabor dirigi e solicitud (na Hulardes) na: 


Ta cera un contrato laboral primeramente pa un periodo di un aña. Pa bon funcionamento ta sigui 
un nombramento pa tempo indefini. 

Un balotacion (assessment) of un otro instrumento por forma parti di e procedura di seleccion. 

Considerando confiansa di e funcion, lo haci un investigacion di seguridad. Banda di esaki ta exigi un 
examen medico prome cu drenta servicio. 


Het Kabinet van de Gouverneur van Aruba 

inzake sollicitatie secretaresse 

T.a.v.deDirecteur 

Plaza Eman 3 

Oranjestad 


Fecha desea pa drenta servicio ta 1 september 2013. 


of via e-mail cu e topico "sollicitatie secretaresse* na sollicitatie@kabea.aw . 



Introducing 5 piece 
Suits for Boys... 
ForlstCommunion. 


Suits in 
store on 
Friday Aprii 
5th, 2013. 


Llmfted quanfity. Price for 5 prfoce 
surt is only 

AWG.200.00 

Jackef, tie, shirt, vest, and pants. 

Homber burachi a 
habri mainta den cel 

STA. CRUZ - Polisnan a wordo manda diasabra pa 
2:11, na haltura di un bar na Paradera pa un pelea. Na 
yegada polis a topa cu un homber desconoci basta 
bao di influencia di alcohol. Polisnan a bisa pa e bay 
for di e sitio, pero e no a haci caso. Polisnan a detene 
e homber E.L. naci na Aruba di 54 aña y a ser’e pa 
buracheria. 


Ruman muher 
burachi no kier stop 
di trip 

STA. CRUZ -- Presencia di polis a wordo pidi diasabra 
pa 2:54, na un apartamento na Paraguaya, unda dos 
ruman tabatin problema cu otro Na e cas e mucha 
homber L.B.P. ta bisa polis cu el’a sali hunto cu su 
ruman muher bay na un café y ora cu nan a yega cas 
el’a mira cu e ruman muher tabata burachi y no a 
lague sali mas. E ruman muher a rabia y a bringa 
cune y morde, pero el’a logra kita e yabi for di e 
switch. Despues e ruman a yama un amiga cu a bin 
buske. Ora cu polis a yega, e ruman muher no tabata 
mas na e sitio. 


Muher burachi haya 
riba lugar di parkeer 

STA. CRUZ — presencia di polis a wordo pidi diasabra 
pa 2.30, na un highrise hotel, na unda e guardianan 
a haya un muher drumi burachi pa su cuenta riba 
e parkeerplaats. Eynan e guardia a bisa polis cu 
un muher ta drumi burachi fo’i tino riba e lugar di 
parkeer. Nan a hibe den e kamber di EHBO y a yama 
polis. Ora cu polisnan a yega, nan a mira cu e tabata 
basta burachi y nan a deten’e. Mas laat e mama a 
yame riba su celular y e polisnan a pone na haltura 
cu su yiu muher ta cera pa buracheria y tambe a 
tuma nomber di e yiu. Polisnan a bise pa den oranan 
di mainta e pasa busca su yiu. 


Choller a corta 
mucha cu botter 

STA. CRUZ -- Presencia di polis a wordo pidi diasabra 
pa 9:26 na un cas den Aureolastraat pa un yiu homber 
rebelde. Na e sitio a resulta cu ta trata di un maltrato 
cu a tuma lugar na haltura di Cirkle K. E tata a bisa 
polis cu e tabata cana hunto cu su yiu di crianza, ora 
cu e choller Diendien a coy un botter kibre y a corta 
su yiu cune riba su cabez.Tur esey pa represalia cu e 
cacho di su yiu a morde e choller y e mester a bay poli 
pa tratamento. 


BENNY NISBET, LIDER Dl PPA: 

PPA SU MUSEUM NA SAN NICOLAS 
LO CARGA E TITULO 6 THE SAN 
NICOLAS ‘MULTICULTURAL’ 
HISTORICAL MUSEUM” 

E MUSEUM AKI LO TA BASA RIBA E HISTORIA...DESAROYO...CULTURAL 
...EDUCATIVO, SOCIAL REAL Dl SAN NICOLAS CU ATENCION PATUR 
GRUPO Dl HENDE CU A HASI SAN NICOLAS LOCUAL REALMENTE E 
TABATATA.... ESTA UN CIUDAD ‘MULTICULTURAL’ „CU UN HISTORIA 
RICO Y CU POR DUNA UN CONTRIBUCCION GRANDI NA HISTORIA Y E 
PRODUCTO TURISTICO ARUBANO. 



STA. CRUZ 
Introduccion: PPA ta 
siguiendo e politico 
‘ad hoc/pa loco’ di 
partido pa crea 
idea den pueblo 
di San Nicolas cu 
AVP tin vision y cu 
AVP tin proyecto pa 
desaroyo di pueblo 
di San Nicolas. 
Primeramente AVP a 
faya barbaramente 
pa tene e refineria 
di Valero habri.... 
AVP a hunga un 
wega politico basa 
riba speranza... di 
pueblo y di trajador 
te ora esaki 
No tabata posibel 
mas ... y VALERO a 
anuncia e ciere di 
e refineria!! AVP a 
faya barbaramente 
pasobra apesar di 
a priminti e pueblo 
di San Nicolas 
durante di eleccion 
cu San Nicolas lo ta 
“Prioridad no 1” di 
AVP..... e inversion 
den Oranjestad di 
1900 miyon florin 
versus Nl 30 miyon 
ainda den San Nicolas 
ta un muestra unda 
prioridad di AVP a 
keda! Den e wega di 
‘schaak’ politico cu 
a sigui den seno di 
Gabinete Mike Eman 
despues di e ciere di 
e Refineria na San 
Nicolas.... AVP den 
menos di un luna a 
ehecutaunasinayama 
Oficina di Turismo 
na San Nicolas... 
SIN cu tin atencion 
dedica na e sitio 
cu mester un poco 
‘upgrading’ ... pero 
nada di esey ainda. 


Despues den panico 
a muda un ‘museum’ 
for di Dakota pa San 
Nicolas y habri’e bao 
di e titulo ‘The San 
Nicolas Community 

Museum”.wel wel, 

ki insulto pa e pueblo 
di San Nicolas. PPAta 
reconoce e museum 
cu a inicia bao di 
famia Odor como un 
contribucion cultural 
y historico di Aruba pa 
cual nos ta reconoce 
y respeta esaki.... 
sinembargo e wega 
di gobierno pa muda 
e museum di pabao 
den panico y pa loco 
y habri’e pariba ta 
hopi transparente ... 
y no ta bendible den 
pueblo di San Nicolas. 
Net e museum aki 
cu NO ta basa riba 
‘historia y cultura’ 
di San Nicolas NO 
mester a carga 
e titulo ‘The San 
Nicolas Community 

Museum’. esaki 

NO ta corecto. E 


mester a carga un 
otro nomber... pero 
NO Community 

Museum na nos 
humilde opinion. 
Aparentemente ta 
gaba cu San Nicolas 
lo tin 3 museum.... 
esta e San Nicolas 
Community 
Museum (tey awor 
) , e museum di 
Industria(biniendo)... 
den e Watertoren 
y un museum 
Carnavalesco cu lo 
ta den su proceso 
ainda. . Cu e museum 
Carnavalesco lo 

encera un parti di e 
inicio di Carnaval di 
Aruba unda San 
Nicolas a hunga un 
rol importante... nos 
por comprende. Pero 
esaki NO ta kita e 
hecho cu mester di un 
museum cu ta refleha 
e historia y cultura di 
districto y pueblo di 
San Nicolas dentro di 
e Cultura y Historia 
Arubano. 

FUNDACION LANTA 
PAPIAMENTO 
cu anochi di Contamento 
di CUENTA 



Papiamento (FLP) 
a lanta cuater aña 
pasa, na luna di Mei 
2009, cu e obhetivo 
fundamental pa 

concientiza nos 

pueblo tocante 

e identidad y e 
balor di nos lenga 
Papiamento. Den su 
trayectoria cortico, 
pero consciente y 
dirigi riba e obhetivo 
ey, FLP a desplega 
un variedad di evento 
y actividad cultural 
cu ta abarca, entre 
otro, investigacion 
y informacion 

linguistico, acto di 
homenahe, concurso 
ortografico y charla 
linguistico y literario. 
Recientemente, 
dia 21 di Februari, 
FLP a organiza 
conhuntamente cu 
Biblioteca Nacional 
Aruba (BNA), como 
celebracion di Dia 
Internacional di 

Idioma Materno 

proclama pa 

UNESCO, un anochi 
cultural memorabel. 
Na e ocasion ey Pedro 
R. Velásquez a haci 
un reflexion critico 
tocante e subsistencia 
y e apreciacion 
di Papiamento na 
Aruba y Ramon Todd 
Dandaré a duna 
di conoce, den un 
enfoke historico y 
un presentacion 

interactivo, e tres 
textonan skirbi mas 
bieu di Papiamento 
te awor aki. E publico 


numeroso cu a haci 
acto di presencia 
tabata sumamente 
participativo y a duna 
muestra di un gran 
interes pa e temanan 
trata. Y den otro 
sentido tambe publico 
a expresa se aprecio 
pa e esfuerzonan 
y e gestionnan cu 
FLP ta realizando. E 
siguiente actividad 
cultural cu FLP -hunto 
cu Comision Aña 
di Papiamento- lo 
ofrece e siman aki 
ta un anochi ameno 
cu un programa di 
contamentodi cuenta. 
E anochi aki ta forma 
parti di un ciclo cu 
FLP ta presentando 
na diferente Centro 
di Bario rond di Aruba 
y cu repetidamente 
a haya un acogida 
yen di entusiasmo. 
Na e ocasion aki e 
programa ta inclui 
diferente autor y 
contado di cuenta 
conoci y tambe algun 
sorpresa talentoso. E 
anochi aki lo tin tambe 
entretenimento 
musical na encargo 
di nos conocido 
mandolinista Tino 
Ruiz. Fundacion 

Lanta Papiamento ta 
invita pueblo di Aruba 
cordialmente pa acudi 
na e anochi cultural 
aki cu lo tuma lugar 
na Club Don Bosco 
na Noord, diasabra 
dia 13 di April, for 
di 7:30 or y te 10:30 
pm. Tambe FLP kier 
trece cortesmente 
bao di atencion di 
pueblo di Aruba cu 
- den cuadro di nos 
Aña di Papiamento- 
FLP tin un serie di 
actividad y evento 
cultural, di caracter 
tanto teoretico como 
practico, proyecta pa 
e aña aki, cu FLP lo 
anuncia na su debido 
tempo. 




TA PARTI Dl E S0LUCI0N 


SEA UN D0Ñ0 RESP0NSABEL 

ÁÑIMAL RIGHIS ARUBA 

Wt Sa»( We Cflre Wt Ed«caIc! 


VETERINAIRE DIENST 


Un bon doño su bestia di cas 
ta sano y salbo den su cura 


Bo tambe ta proteha dibo? 

BENNY NISBET, LIDER Dl PPA: 
HISTORIA REAL Dl SAN NICOLAS TA: 

”SAN NICOLAS ... 
YAMA PA CARGA 
NOS PAIS !!” 



STA. CRUZ —San Nicolas 
tabata un districto 
simpel ... unda tabata 
biba algun piscador 
y agricultur y tabata 
conoci como districto 
di “cangreu y speranza”. 
Na final di decada 19 
... esta na 1874 a bini 
e desaroyo di ‘fosfaat’ 
pa un compania di Gran 
Bretania. Ta den e epoca 
aki a worde treci 40 
trahador di Corsou y 20 
di Bonaire pa traha na e 
compania di fosfaat. Den 
e epoca aki e Compania 
di fosfaat a produci 
asina hopi placa cu e 
‘belasting’ cu tabata 
worde paga a yuda 
sostene e ‘presupuesto’ 
di Colonia di Corsou 
grandemente. Ta e 
tempo ey Aruba (San 
Nicolas) tabata e ‘baca 
di leche’ di ‘Corsou 
en onderhorigheden’. 
E compania aki a cera 
na 1914. Na 1920 un 
entrepreneur Americano 
di California den mundo 
di petroleo cu tabata 
activo na Venezuela 
pero cu tabata sinti 
cu consecuencianan 
di NACIONALISMO 
Venezolando biniendo 
y tabata en busca di 
un sitio pa establece 
un ‘bunkerstation’ sr. 
Edward L. Doheny a 
inicia cu e proyecto aki 
... cu despues a bira un 
refineria. Den e buscada 
aki su wowo a cay riba 


e ‘haf’ di San Nicolas 
cu e infra- structura 
relativamente moderno 
pa e epoca aki. Depues 
e facilidadnan a wordo 
bendi cu Standard Oil 
Company y despues a 
bira conoci den mundo 
como LAGO propiedad 
di EXON pa 60 aña. 
Esaki a causa un ‘boom’ 
economico hamas bisto 
cu binimento di miles 
y miles di trahador 

for di den Caribe. 

San Nicolas a wordo 
transforma di un sitio 
di algun piscador 
y agricultor pa un 
‘booming city’ cu un 
caracter hopi cambia pa 
motibo di presencia di 
tantoCaribenseaki. Hopi 
di nos ta descendiente di 
e trahadornan aki cu a 
establece nan mes aki 
na Aruba. Pesey PPA 
su vision pa San Nicolas, 
Yama ‘San Nicolas, Our 
Caribbean City” Y su 
meta ta pa proyecta 
y mantene e historia 
y cultura estableci pa 
e epoca aki na San 
Nicolas como parti 
di e producto turisto 
Arubano. Pesey nos ta 
pone masha atencion 
riba Carnaval, Calypso y 

Soca, Steelband, etc. 

Den historia real di San 
Nicolas.... gobernacion 
a apunta San Nicolas 
na varios momento den 
historia pa carga nos 
pais economicamente. 


CARBONIS 

Exitoso charla encuanto Cannabis 

Dlamtirs 26 dl Maal 2013 | AW^MaEitlu.cftiH 

Gn j t r n Cmiewfiy A nthn tu hrinda cinftrf'ximun im opurlunidarf tmk'O 

Carbon War Room: 

“Aruba t'e ehempel pa mundo” 

Richard Branson Hopes The Big Trend Of 
2013 Will Be The Legalization Of Drugs 

ManNisen Dec. 11. £012. B:G8 AM k2.m @1 

■‘Governfnents around the worfd have started. to recognise the waste 

and the human toll of ourexisting approach. There are models to look 
at such as Portugal. where decriminalisation 10 years ago has led to 

a large reduction in heroin use and other drug use and massive 
drops in property crimes, HIV infections and violence 

Wowo P^litico 


DOPV ta controla chauffeur cu 
coleganan den auto 

STA. CRUZ -- Trahadornan di DOPV, diabierna pa 8:30 a pidi asistencia di polis, como cu nan 
a para un auto y ta sospecha cu e ta piki pasahero ilegal na bushalte. Na e sitio, polis a papia 
cu e personal di D.O.P.V kende a bisa cu algun dia caba nan ta controla e chauffeur cu ta 
para na bushalte y ta transporta personanan pa hotel. Polis a bay papia cu e chauffeur y e ta 
admiti cu e ta busca e hendenan na bushalte y tambe el’a bisa cu el’a hacie den pasado caba, 
pero ta su coleganan e ta duna lift pa trabao. Polis a mira cu tur e pasaheronan den auto tin 
e mesun uniform di trabao cu e chauffeur. 

Ladronnan a horta tubo di 
kleuterschool 

STA. CRUZ - Presencia di polis a wordo pidi diabierna pa 8:15, na Cayena Kleuterschool na 
Noord, pa un ladronicia di tubonan di koper. Na yegada nan a papia cu e trahador di limpieza 
kende a bisa cu ora cu el’ a yega, el ‘a mira cu no tin awa y a nota cu e tereno banda di e 
school tabata yen di awa. Despues el ‘a bin haya sa cu ladronnan a bay cu mas o menos 45 
meter di tubo di koper cu ta pertenece na e school. El’a bisa cu delaster biaha cu e tabata 
na e school tabata diarazon 4 di April atardi, y a mira cu e tubonan no a wordo horta. Polis a 
tuma e keho na e sitio. 

Scooter a dal tras di 
auto den Kamerlingh 
Onnesstraat 



BENNY NISBET, LIDER Dl PPA: 

BAO Dl PPA SAN NICOLAS LO HAYA 
E MUSEUM “THE SAN NICOLAS 
MULTICULTURAL & HISTORICAL 


MUSEUM” 



STA. CRUZ —Diasabra 
anochi ariba e 
caminda di Kamerlingh 
Onnesstraat a sosode 
un accidente, entre un 
scooter y un auto di 
famia. Mesora a manda 
Polis y Ambulance 
pa e sitio. Un dama 
manehando un KIA Rio 
bayendo pazuid a bira na 
su man robez pa asina 
subi e parkeerplaats 
di e edificio di Marylis, 


pero segun version 
di e manehador di e 
scooter, e dama no a 
pone señal y asina ey e 
manehador di e scooter 
a dal na e parti patras di 
e auto. E manehador di 
scooter probablemente 
a fractura su rudia. 
Na e sitio personal di 
Ambulance a trat’e y 
despues a transport’e 
pa hospital. 


STA. CRUZ - Awor 
pueblo NO ta kere cu na 
San Nicolas ... pueblo 
merece un MUSEUM 
cu lo refleha .... e 
desaroyo y historia 
di San Nicolas.... 
dentro di e producto 
turistico Arubano. 
Nos no merece un 
Museum cu lo refleha 
e desaroyo aki?? PPA 
ta kere fielmente den 
un Museum cu lo inicia 
primeramente cu 
atencion pa efamianan 
Arubano original 
biba na San Nicolas y 
vecindario... sigui pa 
e epoca di fosfaat ... 
y despues e epoca di 
Industria Petrolero... 
cu atencion pa cada 
grupo di ciudadano 
cu a bini di islanan 
den Caribe.... pero 
tambe paisnan Latino 

Americano.e prome 

famianan Chines y 
tambe e influencia 

Hulandes. PPA 

ta kere un museum 
asina mester tabata 
‘prioridad no 1’ di 
cualkier gobierno cu 
realmente ta kere 
den proyecta San 
Nicolas y haci San 
Nicolas un sitio pa e 
turista bishita tambe. 
Proyecta nos districto 
como “San Nicolas, 
Our Caribbean 

City”. un curazon 

Caribense riba nos 

Isla stima Aruba. 

dunando respet na 
e contribucion aki... 
dunando atencion 
digno na e historia.... e 

desaroyo cultural . 

na San Nicolas. 

nos lo crea un producto 
atractivo pa turismo 
dentro di e pakete y 
producto Arubano. 
No un museum muda 
Nl hinca den panico 
den cualkier edificio... 
pero un Edificio 
construi pa e gran 
metaaki... proyeccion 


di e historia y cultural 
di San Nicolas dentro 
di e proyecto turistico 
di Aruba. 

Conclusion: “We 

are what we are.... 
descendants of a 
great mix of countries 
in the Caribbean... 
that history & 
social necessities 
brought together!!” 

Proyecta. nos 

historia y nos 
contribucion: 

PPA ta “pro” un 
museumcu PPAIoyama 
“ THE SAN NICOLAS 
MULTICULTURAL 
HISTORY MUSEUM 
(HERITAGE) ” y nos 
lo sigui pa un dia 
e museum aki bira 
realidad den seno 
di e sociedad di San 

Nicolas. Esnan cu 

tin deseo di contribui 
na e concepto y idea 
aki di PPA ta bonbini..!! 
Nos PPA NO ta presta 
ni horta vision y idea 
di otro.... PPA ta e 
partido mas visionario 
cu pais Aruba tin y 
esey ta un realidad cu 
ningun hende ‘serio’ 
no por core pe. E 
Museum aki lo NO ta 
basa riba un maneho 
‘AD HOC” pa loco... 


pero E museum aki lo 
sali di cuna di pueblo 
di San Nicolas... 
unda e famianan 
bieu di San Nicolas 
lo wordo proyecta.... 
unda e historia di e 
compania di fosfaat 
y e epoca industrial y 
desaroyo social rond 
di e famianan cu a bin 
establece nan mes 
den San Nicolas pa 
mayoria traha pa e 
refineria di LAGO ... 
y despues pa e otro 
companianan cu a 
exploita e refineria .... 
te cu awe lo wordo 
presenta dignamente. 

Un Museum 
cu realmente lo 
representa e historia 
.... e crecemento di 

San Nicolas etc. 

Esaki ta e diferencia 
enter AVP ad hoc/ 
pa loco prestando 
vision y idea di otro 
y un PPA cuidadoso, 
serio ehecutado 

su propio vision y 
ideanan SIN ningun 
miedo di reconoce 
si acaso ... topa cu 
algo cu por a inicia 
bao di cualkier otro 
organizacion politico 
y politico.... esaki ta 
e grandeza di PPA cu 
AVP lamentablemente 
NO tin. 

Polis mas cerca di nos hobennan 


“Mobiele Eenheid” a impresiona hobennan di YMCA 

STA. CRUZ -- Durante e 
siman di vakantie di Pasco 
Grandi, YMCA un biaha 
mas a presenta su famoso 
□Vakantie KampD pa nos 
muchanan entre 4 pa 12 
añadiedad. Eactividadnan 
a tuma lugar na YMCA 
San Nicolas y manera 
custumber participacion 
di muchanan di tur skina 
di nos isla tabata grandi 
tambe, ya cu YMCA a 
provee transportacion cu 
bus tur dia for di YMCA 
Dakota. E entusiasmo 
tabata grandi y henter dia 
tabata por sinti e energia 
contento y actividad 
alegre di e muchanan. 
Sigur hopi amistad nobo a 
wordo crea y e lidernan di 
YMCA a ofrece e ambiente 
perfecto pa intercambio 
activo. Durante e periodo 
pasa di YMCA Camp e 
muchanan a keda encanta 
cu e presentacion haci pa 
e unidad specializa K-9 
di Polis y ora di traha e 
programa e Youth Worker 
y coordinador di YMCA 
Camp, Linda Maduro un 
biaha mas kier a inclui 
un momento interesante 
y educativo asina. E 
biaha aki, Humphrey 
Koolman, comandante di 
e “Mobiele Eenheid” di 
Polis a presenta na YMCA, 
conoci den boca di pueblo 
como “riot comando”. 
No tabatin forma pa 
contene e emocion di nos 
muchanan, kendenan a 
goza tremendamente di 
nan demostracion. Sinta 
riba punta di nan stoel 
e muchanan a waak con 
M.E. ta baha for di y subi 


bek den nan auto “onder 
dekking”, pues bao 
proteccion, unda cada 
miembrodieteamtaforma 
proteccion pa e otro. 
Tambe nan a participa na 
e parti di con pa atende 
cu un publico of grupo 
violento, por ehempel ora 
cu publico bombardia ME 
cu botter, piedra, etc. No 
tabata falta naturalmente 
un demostracion di e 
parti di candela, kico 
pa haci y con pa actua 
ora cu un miembro di e 
team wordo confronta 
cu candela y con pa usa 
e ekipo pa paga esaki. 
Comandante Humphrey 
Koolman a expresa cu 
entusiasmo cu esaki ta e 
prome biaha cu su team 
ta haci un demostracion 
asina pa publico pafor di 
nan seno y nan lo cumpli 
cu otro peticion ora cu 
trabao permiti, pa cual 
peticion mester wordo 
haci por escrito cerca 
Alto Comisario Dolfi 
Richardson na Warda 
di Polis di Macuarima. 
Anteriormente solamente 
na e Open Dag di Scol pa 
Polis ME a yega di duna 
demostracionnan asina. E 
comandante a bisa cu ta 
importante pa e muchanan 
sa tambe con polis ta 
frena violencia grandi, por 
ehempel. E muchanan 


a haci basta pregunta. 
Romar Gomez, kende ta 
alumno di vijfde klas na 
Prinses Amaliaschool y 
kier bira polis, a comenta 
cu nan a siña cu violencia 
no ta bon y bo por haci 
otro hende tambe dolor. 
Tyron Geerman a bisa 
cu el’a siña cu no mester 
bringa cu polis, cu mester 
respeta autoridad, no usa 
droga y no haci cosnan 
malo. E ta alumno di 
Colegio Conrado Coronel 
y a bisa cu e tambe kier 
bira polis y ME a siña nan 
con pa sali sin daño, con 
pa defende nan mes y 
kico mester bisti pa ta bon 
protegi como polis. 
Huiswerkbegeleidster 
di YMCA Judella Angela 
a conclui bisando cu 
e bishita di ME tabata 
fabuloso. Tabata un 
dia inolvidabel, fuera 
di normal, unda cu e 
muchanan y hasta e 
lidernan a goza masha 
hopi mes. YMCA ta 
organiza tres YMCA Camp 
pa aña - pa Pasco Grandi, 
den vakantie grandi na 
Juli - Augustus y durante 
e vakantie na Oktober. 
Tur mayor interesa pa nan 
yiunan participa na un di 
e programanan aki por 
bishita YMCA na Dakota of 
YMCA San Nicolas pa mas 
informacion. 




























































